ઘડિયાળના કાંટાઓ સાથે દોડતી-ભાગતી ઝીન્દગીમાં એક દિવસમાં અઢળક રોલપ્લે કરનાર આપણે, રોજ-બ-રોજ લગભગ પોતાના સિવાય બધીજ વ્યક્તિઓ અને વસ્તુઓને પ્રાયોરીટી આપીએ છે! જાણે આપણા ચોવીસ કલાકના દિવસમાં એક પ્રાયોરીટી કયુ છે, જેમાં “હું” છેક છેલ્લે આવે છે.. આજે વર્ષો પછી મારા “હું” નો દિવસ છે! આજે “હું” ના તો દીકરી છું, ના વહુ.. આજે “હું” ના તો પત્ની છું કે ના તો માં! આજે “હું” ન તો પ્રોફેસર છું કે ના બ્લોગર.. આજે “હું” જે રોજ જ હોઉં છું એ કૈજ નથી! આજે “હું” છું – માત્ર “હું”, સારા-ખરાબ, સાચા-ખોટા, આઇડીયલ-ઓફીશીયલ, પ્રિય-તિરસ્કૃત- બધા લેબલ્સની પેલે પાર...\n“હું” આજે નવરાશથી મારી જાતને પેમ્પર કરીશ, પ્રેમ કરીશ અને ગમતું બધું જ કરીશ, બીજા કોઈની પણ ચિંતા કર્યા વગર! “હું”ને ચાહવાના આ દિવસમાં આજે “હું”ને ગમતું બધુ જ કરવાનું છે, નિરાંતે અને દિલથી! “હું”ની ફરમાઈશોનું લીસ્ટ લાંબુ છે, પણ એના ઇન્તેઝારની અવધિ પણ લાંબી જ તો છેને!\nઘણી વાર એકલતા જાત સાથે જીવવા અને જાતને પ્રેમ કરવાનો સમય આપે છે! એકલતામાં બીજાના ગમા-અણગમાની પરવા કર્યા વગર પોતાને મોજ પડે એ કરવાની આઝાદી મળે છે!\nએટલે આજે “હું” નિરાંતે એ બધું જ કરીશ જે રોજ ઘડિયાળના કાંતે દોડવામાં ચુકી જવાય છે!\nન્યુઝ પેપર..., લગભગ એક દાયકાથી ન્યુઝપેપર મોડી રાતે કામ પતાવીને, જો થોડી ઘણી એનર્જી બચી હોય તો જ વંચાય છે! દિવસના અંતે જ્યારે ન્યુઝ વાસી થઇ જાય ત્યારે જાણે એક ફોર્માલીટીની જેમ ન્યુઝપેપર પર નજર ફરે છે!\nઆજે એક દિવસની આ આઝાદીમાં વહેલી સવારે જ ન્યુઝ પેપર વાંચવું છે એમ વિચારીને “હું” ન્યુઝપેપર હાથમાં લે છે! અને અચાનક હસી પડે છે, એમ વિચારીને કે- " આજે તો મંગળ વાર..., આજે તો મહિલા વિશેષ પૂર્તિ હશે! એમાં તે વળી શું વાંચવાનું? ટાઈમ પાસ કરવા પણ જો એ ભૂલથી વંચાઈ જાય છે તો મનમાં એક ચચરાટ થઇ જાય છે, એક તો સમય બગડ્યાનો અફસોસ અને બીજો પોતે નોર્મલ સ્ત્રી નાં હોવાનો અપરાધભાવ!"\nમન ચકડોળે ચડ્યું અને અનિચ્છાએ પણ પૂર્તિના પાના ફેરવી કૈક વાચવા યોગ્ય મળે તો..ની શોધ આરંભાઈ...\nએક એક પેજ ફરતું ગયું અને માત્ર ટાઈટલ વાંચીને પણ દિલ અને દિમાગ કૈક રમુજ અને ટકોર કરતા ગયા.. કેવી સ્ટોરી અને કેવી રમુજ? આવો તમને પણ કહું...\n- “પતિને કેવી રીતે ખુશ રાખવો!”\nદિમાગ હસીને ટકોર કરે- શું સાસુમાંને ફોન કરીને આ ઉપાય પૂછવો વધુ અસરકારક ના રહે? લેખને અનુસરતા મોટેભાગે "આપણાવાળા"ની જગ્યા એ "બીજીનો" પતિ ખુશ થઇ જવાની સંભાવના વધુ રહે છે!\n- “મનના માણીગરના મન સુધી પહોંચવાના રસ્તા!”\nઅને દિમાગ દિલને પૂછે- જી.પી.આર.એસ. અને ગુગલ મેપના જમાનામાં હજી જરી પુરણા રસ્તા અનુસરીએ તો મૂરખ કોણ?\n- “નોકરિયાત મહિલાઓની જાતીય સતામણી”\nઅને દિલ સહેજ ગભરાઈને દિમાગને કહે છે- આવા આર્ટીકલ્સમાં એ હદે અને શબ્દોમાં બિનજરૂરી કાલ્પનિક ઘટનાઓનું પિષ્ટ-પીંજણ કરાય છે કે- કદાચ કોઈને નાં આવડતું હોય તો તેને પણ જાતીય સતામણી કરતા આવડી જાય! અને અંતે નોકરિયાત સ્ત્રીઓ માટે હદ-સરહદ-વાડા નક્કી કરી, તેમણે શું શું નાં જ કરવું જોઈએ એની લાંબી લચક યાદી પકડાવી દેવાય છે એ નફામાં!\n-“ઘરની સજાવટ માંગે માનુનીની માવજત”\nદિમાગ ફરી કટાક્ષ કરી પૂછે છે કે- આ માનુની એટલે કોણ? અને જે રીતે દેશ-વિદેશનાં હોમ-ડેકોરના મેગેઝીનઝમાંથી આવા આર્ટીકલમાં સીધું કોપી-પેસ્ટ કરાય છે, જો એને અનુસરીએ તો "ઘર"ની સજાવટમાં "વર"ની પતાવટ તો ચોક્કસ જ થઇ જાય!\n-“ત્વચા ની સંભાળ”\nદિલ વિચારે છે કે ત્વચાની સંભાળ શું દુનિયાનું સૌથી મહત્વનું કામ છે? અને જો તમારી ત્વચા સારી નથી, દેખાવ સારો નથી- તો તો તમે ગયા કામથી! અને દિમાગ ગણતરી માંડે છે કે- અહી લખેલા સુચનો અમૂલમાં મુકવા ૨૪ કલાકના દિવસને કેટલો લાંબો કરવો પડશે કે પછી અઠવાડિયામાં કેટલા દિવસ છુટ્ટી મારવી પડશે! પાછુ આ નૈસર્ગિક ઉપચારોવાળા ત્વચાને નિખારતા આર્ટીકલની નીચે કોસ્મેટિક સર્જરી અને લે-ભાગું સ્કીનક્રીમસની પેઈડ જાહેરાતતો કયા લોજીકથી મુકાતી હશે?\n-“હવસની આગ - લઘુ કથા”\nદિલ “નો કમેન્ટ્સ” કહીને સાયલેન્ટ મોડમાં જતું રહે અને દિમાગ અકળાઈને પૂછે કે આ કથા છે કે સેક્સ્વ્યથા?\n- “શયનેષુ રંભા : પતિની પસંદ બનો!”\nદિલ તો હવે ચુપ જ છે પણ દિમાગ ગુસ્સે થઈને માત્ર એટલું જ પૂછે- પત્નીની વાત કરો છો કે પ્રોસ્ટીટ્યુટની? અને આ સૂચનોનો અમલ કરીને કોના પતિની પસંદ બનવાનું છે?\nક્રેપ ... ક્રેપ.. .ક્રેપ...\n“હું” અકળાઈ જાય છે! “હું” ઉભી થઇ, ફ્રીઝમાંથી એક ચિલ્ડ બોટલ કાઢી પાણી પીને દિમાગની ગરમીને ઠંડી પાડવાનો પ્રયાસ કરે છે!\n“હું” કૈક સારું વાંચવાની શોધમાં બેડરૂમના કોર્નરમાં ગોઠવેલા બૂક શેલ્ફ તરફ નજર માંડે છે..\nઆમ તો વાંચવાના મુડનું તો મર્ડર જ થઇ ગયું છે, તો પણ..\nખુબ પ્રેમથી જે પુસ્તક ખરીદાયું છે, પણ વાંચવાનો સમય હજુ સુધી નથી મળ્યો એ બક્ષીબાબુનું પુસ્તક “હું” બુકશેલ્ફમાંથી લે છે અને...દિલને ખુશી થાય છે- હાશ... દિમાગને થોડો પોષક આહાર મળશે!\n“હું” આદત મુજબ પુસ્તક વાંચવાનું શરુ કરતા પહેલા ઉપર-ઉપરથી પાના ફેરવતા એક હાઈ લાઈટ કરેલો પેરેગ્રાફ જુએ છે..\n"સ્ત્રીના ચાર પ્રકારના ભેદપ્રભેદ શાસ્ત્રોમાં વર્ણવામાં આવ્યા છેઃ “પદમિની”, “ચિત્રિણી”, “હસ્તિની” અને “શંખિણી”. આમાં એક નંબર બેસ્ટ છે અને ચાર નંબર વર્સ્ટ છે.પણ બીજો અને ત્રીજો નંબર મધ્યમ છે.આ ચારેય લક્ષણૉ કળિયુગમાં એક જ સ્ત્રીમાં મળી રહે છે.એને ઓફિસગર્લ કહેવામાં આવે છે."\n“હુ” નિરાશ થઇ જાય છે અને પુસ્તકને એક આક્રોશ સાથે પાછું શેલ્ફમાં મુકે છે.\nચકડોળે ચઢેલું દિલ વિચારે છે ...Top of Form\nજો "બક્ષી સાહેબ" જેવા પીઢ પુરુષ પણ આવું માનતા હોય તો....\nદિમાગ દિલને સમઝાવી રહ્યું કે કદાચ બીજા કોઈ સંદર્ભમાં કે અર્થમાં કહેવાયું હોઈ શકે.. પણ દિલને તો ચચર્યું જ!દિલને એક પ્રશ્ન મૂંઝવી રહ્યો, કે આજની વુમનનું અસ્તિત્વ, ઓળખાણ અને પસંદગી શું છે?\nપ્રિન્ટ અને ઈ-મીડિયા દ્વારા વખતો વખત જાણે અજાણ્યે કેમ આવો અન્યાય કરાય છે?\nશા કારણથી સુંદર-સુશીલ-સભ્ય-સહનશીલ-કુટુંબપ્રિય વિગેરે આદર્શતાની વ્યાખ્યાઓ મારી મચડીને ન્યુઝ-પેપર, મેગેઝીન્સ, ટીવી-સોપ્સ દ્વારા આજની સ્ત્રીને ગળે ઉતારવાનો પ્રયાસ કરાય છે?\nઘર, કુટુંબ અને જવાબદારીઓ પૂરી કરવા- કામ કરતી કે આખો દિવસ ઘરમાં નાના-મોટા કામમાં રચી-પચી રહેતી સ્ત્રીની વાંચનની પસંદગી શું એ જાતે જ કરે છે? કે પછી જાણી-જોઈને એમને એ જ વંચાવવામાં અને એ રીતે સમઝાવવામાં આવે છે જે વ્યાખ્યા-ઓળખ સદીઓથી સમાજ સ્ત્રી પાસે ઈચ્છે છે?\n-- શું મહિલા "ટેક સેવી" નથી હોતી? છતાં કેમ આધુનિક ગેજેટ્સ અને ટેકનોલોજી જે કામકાજી મહિલાઓ કે હોમ મેકર સ્ત્રીઓની જીવનશૈલી સુધારી શકે છે તેને મહિલા વિશેષ પૂર્તિ કે મેગેઝીન્સમાં સ્થાન નથી મળતું?\n-- શેર બજાર, એલ.આઈ.સી, પ્રાઇવેટ કે ગવર્મેન્ટ બેંકમાં કામ કરતી મહિલાઓથી લઈને ઘરને સહજતાથી ચલાવતી હાઉસ વાઈફ પણ મની મેનેજમેન્ટમાં માહેર હોય જ છે.. છતાં એકાઉન્ટ, બચત, નવી નાણાકીય યોજનાઓ , શેર બજારના પ્રવર્તમાન પ્રવાહો- કે જે હાઉસ મેનેજ્મેન્ટ માટે ટુકા કે લાંબા ગાળે મદદરૂપ થઇ શકે એ અંગે કેમ સ્ત્રી વિશેષ પૂર્તિ- મેગેઝીન્સમાં ચર્ચા નથી કરવામાં આવતી?\n-- ઘર અને કુટુંબ વચ્ચે સંવાદ સાધવાની પળોજણમાં પોતાની જાતને ઘસી નાખતી કામકાજી મહિલા કે હોમ મેકર્સને રોજ-બ-રોજ નડતી શારિક-માનસિક-સોશિયલ સમસ્યાઓનો પ્રેક્ટીકલ ઉકેલ અને સાયકોલોજીકલ સલાહ-સુચનની કોલમ કદાચ સેક્સ-સમસ્યા કરતા વધુ જરૂરી નથી? શું કોઈ નામાંકિત મનોચિકિત્સકની કટાર મહિલા વિશેષ પૂર્તિકે મેગેઝીનને ચાર ચાંદ નાં લગાવી શકે? પ્રેમ-લાગણી-વિરહની કવિતાઓની આગળ શું સ્ત્રીઓ સાચે જ નથી અનુભવતી-વાંચતી?\n-- માત્ર પતિ દેવો ભવ: ના જાપ કરાવતી કોલમ કરતા સ્ત્રીને પોતાનું મહત્વ સમજાવતી અને એ વધારવા માર્ગદર્શન આપતી કોલમ શું ગૃહિણી અને વર્કિંગ વુમન બંનેની ગરિમા નાં વધારે?\n-- શું ધડ માથા વગરની વલ્ગર વાર્તાની જગ્યાએ પ્રખ્યાત અને પ્રેરણાદાયી સ્ત્રીઓના જીવનચરિત્ર કે મુલાકાત વધુ રસપ્રદ ના રહે? કદાચ હા ... કદાચ ના...પણ પ્રયત્ન તો થઇ શકે ને?\nપણ શરૂઆત કોણ કરશે ? કદાચ આજની સ્ત્રી જ કરી શકે- પ્રશ્ન પૂછીને, જવાબ અને બદલાવ માંગીને!\nગુજરાતી ન્યુઝ પેપર અને મેગઝીન્સમાં આવતા સ્ત્રીવિશેષ લેખ અને પૂર્તિ જોઈને કાયમ એક પ્રશ્ન થાય છે કે- " આજની સ્ત્રીઓને નોર્મલી આવા જ આર્ટીકલ્સ ગમતા હશે? કે પછી એ નોર્મલ ફીમેલની ડેફીનેશનમાં “હું” ફીટ નથી થતી?\nજવાબ હજુ નથી મળ્યો!\nલાસ્ટ લાઈન નો આન્સર પણ 'હું' પાસે જ હશે :)\nએની વે...ગ્રેટ આર્ટીકલ.\nવન રીક્વેસ્ટ- કોમેન્ટ માં રોબોટ નહી એ પ્રૂવ કરવું પડે છે. એ સેટિંગ ચેન્જ કરી દો. :)


રોકાણ/ શું તમે પણ કરવા માગો છો શેર માર્કેટમાંથી તગડી કમાણી, સ્ટેપ બાય સ્ટેપ જાણો શું છે આખી પ્રોસેસ - GSTV\nLast Updated on January 21, 2021 by Bansari\nશેર માર્કેટે 21 જાન્યુઆરીએ નવો રેકોર્ડ બનાવ્યો. બીએસઇના સેંસેક્સે ગુરુવારે 50,000ની ઐતિહાસિક સપાટી કૂદાવી. આ દરમિયાન ફક્ત ગણતરીની મિનિટોમાં શેર માર્કેટથી રોકાણકારોએ 1.40 લાખ કરોડ રૂપિયાની કમાણી કરી લીધી. બુધવારે બીએસઇ લિસ્ટેડ કંપનીઓની કુલ માર્કેટ કેપ 1,97,70,572.57 કરોડ રૂપિયા હતી, જે ગુરુવારે શરૂઆતી કારોબારમાં 1,35,552 કરોડ રૂપિયા વધીને 1,99,06,124.57 કરોડ રૂપિયા થઇ ગઇ. હકીકતમાં જાન્યુઆરીનો મહિનો રોકાણકારો માટે શુભ રહ્યો છે. ફક્ત જાન્યુઆરી મહિનામાં બીએસઇની કુલ માર્કેટ કેપ 11 લાખ કરોડ રૂપિયા વધી ગઇ છે.\nશેર માર્કેટમાં ઘણાં લોકો રોકાણ કરવા માગે છે પરંતુ આ માર્કેટની ટેક્નિકલ વાતો અને માર્કેટના જોખમના પગલે લોકો અહીં રોકાણ કરતાં ખચકાય છે. તેથી આજે અમે તમને આ માર્કેટની અઘરામાં અઘરી બાબત સરળ ભાષામાં સમજાવી રહ્યાં છીએ. ચાલો જાણીએ માર્કેટમાં રોકાણની શરૂઆતથી લઇને તેના અઘરા પાસાઓ અને સાથે જ તેમાં કેવી રીતે રોકાણ કરવુ તે તમામ બાબતો….\nસૌથી પહેલા રણનીતિ બનાવો\nકોઇપણ રોકાણ પહેલા તમારે તે જાણવુ જરૂરી છે કે આખરે તમે રોકાણ શા માટે કરવા માગો છો. તમારા નાણાકીય લક્ષ્યને હાંસેલ કરવાની રીતને જાણવી સૌથી મહત્વપૂર્ણ બાબતોમાંથી એક છે જેને તમે તમારા માટે કરી શકો છો. અને તમને આ કામ કરવા માટે કોઇ નિષ્ણાતની જરૂર નથી. તમારે ફક્ત કેટલીક મૂળભૂત બાબતો જાણવાની જરૂર છે, એક યોજના બનાવો અને તેનું પાલન કરવા માટે શિસ્તબદ્ધ રહો.\nશા કારણે કરવા માગો છો રોકાણ\nપોતાની જાતને પૂછો કે તમે શું ઇચ્છો છો અને પોતાના સૌથી મહત્વપૂર્ણ આર્થિક લક્ષ્યોની લિસ્ટ બનાવી લો કે તમે આ માર્કેટમાં રોકાણ કયા લક્ષ્યને હાંસેલ કરવા માટે કરવા માગો છે. તમારે તે નક્કી કરવાનું છે કે તમે લગ્ન માટે રોકાણ કરી રહ્યા છો, તમારા બાળકના કોલેજ ફંડ, સેવાનિવૃત્તિ, અથવા કંઇ બીજુ. તે બાદ નક્કી કરો કે તમારે તમારા લક્ષ્યને કેટલા વર્ષોમાં પૂરુ કરવુ છે. આવુ એટલા માટે કારણ કે જ્યારે તમે રોકાણ કરો છો તો તમારા માટે સૌથી જરૂરી તે જાણવુ છે કે તેમાં તમારે પ્રવેશ ક્યારે કરવાનો છે અને ક્યારે તેમાંથી નીકળવાનું છે.\nડીમેટ અને ટ્રેડિંગ એકાઉન્ટ્સ ખોલો\nરોકાણ શરૂ કરવા માટે તમારે ડીમેટ અને ટ્રેડિંગ એકાઉન્ટની જરૂર હોય છે. તેની શરૂઆત તમે આ3સરળ સ્ટેપ્સથી કરી શકો છો.\nસ્ટેપ-1: એક સ્ટોક બ્રોકર પસંદ કરો જ્યાં ડીમેટ અને ટ્રેડિંગ એકાઉન્ટ ખોલાવી શકાય.\nસ્ટેપ-2: કેવાયસીના નિયમો પૂરા કરો.\nસ્ટેપ-3: કેવાયસીની વેરિફિકેશન પ્રોસેસ પૂરી થતા જ તમે માર્કેટમાંથી કમાણી કરવા માટે તમે રજીસ્ટર્ડ છો.\nહવે રોકાણ માટે બજેટ નિર્ધારિત કરો\nબજેટ નક્કી કરવુ રોકાણનો મહત્વપૂર્ણ હિસ્સો છે. તમારે તે જાણવાની જરૂર છે કે શેરોમાં રોકાણ શરૂ કરવા માટે તમારે કેટલા પૈસા જોઇએ. આ ઉપરાંત વિશ્લેષણ કરો કે શું વાર્ષિક સંપૂર્ણ રોકાણ કરવુ તમારા માટે અનુકૂળ હશે અથવા તે માસિક આધારે વધુ આકર્ષક હશે. આ બજેટ અંતે તમારા રોકાણ લક્ષ્યો અને તેમને કેવી રીતે પ્રાપ્ત કરી શકાય છે તેના માટે છે. જો કે તેમાં સૌથી વધુ ધ્યાન આપવાની બાબત એ છે કે તમે કોઇ એવુ લક્ષ્ય તાત્કાલિક ન બનાવી લો જેમાં સીધા 50 ટકાનો નફો હોય.\nજ્યારે તમે આ બધુ જાણી લો, તો તમે નિફ્ટી જેવા સૂચકાંકો માટે તૈયાર છો. આમ કરવાની અનેક રીતો છે.\nસ્પોટ ટ્રેડિંગ અને ડેરિવેટિવ ટ્રેડિંગ\nનિફ્ટીમાં રોકાણ કરવાની સૌથી સરળ રીત કોઇ કંપનીના સ્ટોક્સને ખરીદવાની છે. જ્યારે તમે કોઇ કંપનીનો સ્ટૉક ખરીદો તો તમે તેની કિંમત વધવા પર મૂડીગત લાભનો ફાયદો ઉઠાવી શકો છો. સાથે જ ડેરિવેટિવ્સ એક રીતે નાણાકીય કરાર છે તે સ્ટૉક, કમોડિટીઝ, મુદ્રાઓ વગેરે હોઇ શકે છે. આ પદ્ધતિ સાથે, પાર્ટીઓ ભવિષઅયની તારીખમાં કરારનો અંત લાવવા માટે સહમત થાય છે અને આનુષંગિક સંપત્તિના ભવિષ્યના મૂલ્ય પર દાંવ લગાવીને લાભ કમાય છે. નિફ્ટી ઇન્ડેક્સમાં ટ્રેડિંગ માટે, તમારી પાસે બે ડેરિવેટિવ ઇન્સ્ટ્રુમેન્ટ્સ છે.\nસરળ શબ્દોમાં, ફ્યૂચર્સ, કોન્ટ્રેક્ટ ખરીદનાર અને વિક્રેતા વચ્ચે ભવિષ્યની તારીખ પર નિફ્ટી લૉટના ટ્રેડિંગનો એક કરાર છે. કરારના સમયગાળા દરમિયાન, જો કિંમત વધી જાય તો તમે સ્ટોક વેચી શકો છો અને યીલ્ડ કમાઇ શકો છો. જો કિંમત ઓછી થઇ જાય તો તમે સેટલમેંટ ડેટ સુધી રાહ જોઇ શકો છો જેથી કિંમત ઓછી થઇ શકે.\nએક ઓપ્શન કોન્ટ્રેક્ટ એ છે જે ખરીદનાર અને વિક્રેતા વચ્ચે નિફ્ટી લૉટને એક વિશેષ મૂલ્ય પર ભવિષ્યની તારીખમાં વેપાર કરવા માટે નિર્ધારિત કરવામાં આવે છે. ઓપ્શન કોન્ટ્રેક્ટનો ખરીદનાર પ્રીમિયમની ચુકવણી કરીને કાનૂની અધિકાર મેળવે છે. જો કે જો ભવિષ્યમાં કિંમત લાભ આપી રહી હોય તો ભવિષ્યમાં નિફ્ટીને ખરીદવા કે વેચવાની જવાબદારી તેમની નથી.\nઆ એક પોર્ટફોલિયો (સ્ટૉક, બોન્ડ, ઇંડેક્સ, મુદ્રાઓ, વગેરે) સાથે મ્યુચ્યુઅલ ફંડનો એક પ્રકાર છે, જે માર્કેટ ઇંડેક્સ (સ્ટૉક અને તેની કિંમતના ચડાવ-ઉતાર)ના ઘટકોને મેચ અથવા ટ્રેક કરવા માટે ડિઝાઇન કરવામાં આવ્યુ છે, જે વ્યાપક માર્કેટ પ્રદર્શન પ્રદાન કરે છે. આ ફંડ નિફ્ટી સહિત વિભિન્ન સૂચકાંકોમાં રોકાણ કરે છે.\nતાજેતરના વર્ષોમાં નિફ્ટી ઇન્ડેક્સ અને શેર માર્કેટમાં મોટા પાયે વૃદ્ધિએ છુટક રોકાણકારો, સંસ્થાગત રોકાણકારો અને વિદેશી રોકાણકારોને આકર્ષિત કર્યા છે, જે સીધા અથવા ઇંડેક્સ ફંડના માધ્યમથી પોતાના પૈસાને ઇંડેક્સમાં નાંખે છે. રોકાણ કરતી વખતે ઉપર આપવામાં આવેલી વાતોને ધ્યાનમાં રાખશો તો તમે માર્કેટ દ્વારા વધુ જોખમ ઉઠાવ્યા વિના સારો નફો કમાઇ શકો છો.\nbreaking news gujaratiGujarat samachargujarati newsgujarati news liveLatest News in Gujaratilive gujarati newsnews in gujaratiNiftyonline news gujarati liveSensexshare marketShare Market Live Update


Posted on 9:37 am August 16, 2019 9:37 am August 16, 2019 Author Patel MeetComments Off on TVની કઈ ફેમસ અભિનેત્રીએ બોયફ્રેન્ડ સાથે કરી લીધી સગાઈ? નામ જાણીને ચકિત થઇ જશો\nટીવી સિરિયલ ઈશ્કબાજની અભિનેત્રી નીતિ ટેલર જલ્દી લગ્નના બંધનમાં બંધાવવા જઈ રહી છે. અભિનેત્રીએ તેના બોયફ્રેન્ડ પરીક્ષિત બાવા સાથે 13 ઓગસ્ટના સગાઈ કરી હતી. નીતિએ સગાઈના ફોટોસ સોશ્યિલ મીડિયા પર શેર કર્યા હતા. આ ફોટોસ ખુબ જ વાઇરલ થયા હતા.\nનીતિએ પહેલા મેંદીની ફોટોસ શેર કર્યા હતા. સગાઈમાં નીતિએ સફેદ રંગના આઉટફિટમાં જોવા મળી હતી અને તેનો બોયફ્રેન્ડે પણ સફેદ રંગની શેરવાની પહેરી હતી. નીતિ સગાઈના ફોટા બહુ જ સુંદર લગતી હતી અને પરીક્ષિત ગ્લેમરસ લુકમાં સારા લગતા હતા. બનંને જોઈને એવું લાગે કે બંને એકબીજા માટે જ બન્યા છે.\nનીતિની સગાઈ ખાસ અંદાઝમાં થઇ હતી. પરીક્ષિત એ ઘૂંટણે બેસીને નીતિને પ્રપોઝ કરતા રિંગ પહેરાવી હતી. બંને એકબીજાની સાથે ખુશ લાગી રહ્યા હતા.\nનીતિએ ઇન્સ્ટાગ્રામ પર લખ્યું છે કે, ‘મારા જીવનની સૌથી ખુબસુરત સાંજ, કે જેમાં હું ખુશી અને પ્યારનો અનુભવ કરી રહી છું. આ બધાથી તમે પૂર્ણ અનુભવ થાય છે. પાછળ એક દશકા તમારો બધાના પ્યાર અને સમર્થન મળ્યું. બહુ જ ખુશીની સાથે તમને જણાવા મંગુ છે કે હું સગાઈ કરી રહી છું. આ પળ તમારી સાથે શેર કરવા માંગતી હતી અને આમારા નવા જીવન માટે તમારો પ્યાર અને દુવા મંગુ છું.\nWe decided on FOREVER 💍 On the eve of beginning my life’s most beautiful moment, I feel all the love and happiness there possibly can be. It only feels complete after letting you all know. I’ve had your love and support since the past decade and with great happiness I’d like to inform everyone that I’m getting ENGAGED! We would like to share this moment with you all and seek your blessings and good wishes for this new innings in our lives…❤ #PARTITAYLES\nનીતિનો એક વીડિયો પણ સોશ્યિલ મીડિયામાં આવ્યો છે. જેમાં તે ડાન્સ કરતી જોવા મળે છે. નીતિનના સંબંધ કન્ફોર્મ થયા પછી તેમને મિત્ર વિકાસ ગુપ્તા, કર્ણ વાહી અને નકુલ મેહતાએ તેમને શુભેચ્ચ પાઠવી હતી. લોકોને તેમને આ ફોટોસ ખુબ જ ગમ્યા હતા.\nPosted on 5:44 pm February 14, 2020 Author Charu Shah\nઆજકાલ બૉલીવુડની દેશી ગર્લ પ્રિયંકા ચોપરાનો જલવો હોલીવુડ સુધી પહોંચી ગયો છે. પ્રિયંકાએ તેનું આ સ્થાન પર પહોંચીજે સ્થાન પર પહોંચવા માટે દરેક યુવતી ઇચ્છતી હોય છે. દુનિયામાં પ્રિયંકાની ફેન ફોલોઇંગ છે. હાલમાં પ્રિયંકાએ 20 વર્ષ જૂની એક તસ્વીર સોશિયલ મીડિયામાં શેર કરી હતી. View this post on Instagram A post shared by More..


81,398 new patients were found in 24 hours, the highest in the last6months; More than 450 deaths for the second day inarow | કેજરીવાલે કહ્યું- દિલ્હીમાં લોકડાઉનનો હાલ કોઈ વિચાર નથી, જો તેની જરૂર પડશે તો પહેલા લોકોની સલાહ લઈશું - Divya Bhaskar\n81,398 New Patients Were Found In 24 Hours, The Highest In The Last6Months; More Than 450 Deaths For The Second Day In A Row\nકોરોના દેશમાં:કેજરીવાલે કહ્યું- દિલ્હીમાં લોકડાઉનનો હાલ કોઈ વિચાર નથી, જો તેની જરૂર પડશે તો પહેલા લોકોની સલાહ લઈશું\nદેશમાં અત્યારસુધીમાં લગભગ 1.23 કરોડ લોકો આ મહામારીની ઝપેટમાં આવી ચૂક્યા છે\nરોબર્ટ વાડ્રા કોરોના પોઝિટિવ, પ્રિયંકા ગાંધી આઇસોલેશનમાં, તમામ ચૂંટણી સભાઓ રદ કરવામાં આવી\nકોરોના કેસ વધવા છતાં દિલ્હીમાં લોકડાઉન લગાવાશે નહીં. જો લોકડાઉન લગાવવાની સ્થિતિ ઊભી થશે તો પહેલા લોકોની સલાહ લેવામાં આવશે. આ વાત દિલ્હીના મુખ્યમંત્રી અરવિંદ કેજરીવાલે શુક્રવારે કોવિડ-19ને લઈને બોલાવેલી બેઠકમાં કહી. તેઓએ કહ્યું કે દિલ્હીમાં કોરોના વાઈરસની ચોથી લહેર ચાલી રહી છે.\nપુણેમાં કાલથી7દિવસનું મિની લોકડાઉન, લગ્ન અને અંતિમ સંસ્કારને બાદ કરતા તમામ સાર્વજનિક કાર્યક્રમો પર રોક\nમહારાષ્ટ્રમાં કોરોનાના કેસ ઘણી જ ઝડપથી વધી રહ્યાં છે. જેને પગલે સરકારે કડક પગલાંઓ ભરવાના શરૂ કરી દિધા છે. આ કડીમાં પુણેમાં આગામી7દિવસ સુધી લગ્ન અને અંતિમ સંસ્કારને બાદ કરતાં તમામ સાર્વજનિક કાર્યક્રમો પણ રોક લગાવી દેવામાં આવી છે. અંતિમ સંસ્કારમાં 20 લોકો અને લગ્નમાં 50 લોકોને ઉપસ્થિત રહેવાની મંજૂરી હશે. આ આદેશ શનિવારથી પ્રભાવી બનશે.\nપુણેમાં મિની લોકડાઉન દરમિયાન ગાઈડલાઈન\nબાર, રેસ્ટોરન્ટ, હોટલ બંધ રહેશે, માત્ર હોમ ડિલીવરીને મંજૂરી.\nPMPMLની બસ સેવા બંધ રહેશે.\nસાંજે6વાગ્યાથી બીજા દિવસે સવારે6વાગ્યા સુધી નાઈટ કર્ફ્યૂ રહેશે.\nઆગામી શુક્રવારે ફરી એક વખત સ્થિતિની સમીક્ષા કરવામાં આવશે.\nRTPCR ટેસ્ટમાં કોરોના પકડાતો નથી\nરાજસ્થાનમાં કોરોના સુપર એક્ટિવ બની રહ્યો છે. 10 દિવસમાં સંક્રમણના કેસ ત્રણ ગણા વધી ગયા છે. પ્રદેશમાં ગુરૂવારે 1350 સંક્રમિત દર્દીઓ મળ્યા. 10 દિવસ પહેલાં એટલે કે 23 માર્ચે 480 કેસ મળ્યા હતા. આ બીજી લહેરમાં ચિંતાજનક વાત એ છે કે RTPCR ટેસ્ટમાં કોરોના વાયરસ પકડાતો નથી. RTPCR રિપોર્ટ નેગેટિવ આવી રહ્યો છે. જ્યારે તેમનો સીટી સ્કેન થાય છે ત્યારે લંગ્સમાં ઈન્ફેક્શન સામે આવે છે એટલે કે કોરોના રિપોર્ટ પોઝિટિવ આવે છે.\nરાજ્યમાં લગભગ 80 ટકા કેસ એ-સિમ્પ્ટોમેટિક છે, એટલે કે અનેક લોકોમાં સામાન્ય શરદી, ઉધરસ, ગળામાં ઈન્ફેક્શન, હાથ-પગ અને શરીરમાં દુખાવાના લક્ષણ જોવા મળી રહ્યાં છે, પરંતુ જ્યારે તેઓ RTPCR ટેસ્ટ કરાવે છે તો તેમનો કોરોના રિપોર્ટ નેગેટિવ આવે છે. એક્સપર્ટ કહે છે કે કોઈ એ-સિમ્પ્ટોમેટિક 20 લોકોના સંપર્કમાં આવે છે તો નિશ્ચિત છે કે તે 10 લોકોને સંક્રમિત કરે છે. તેનાથી સંક્રમણને ફેલાવવાનો ખતરો સૌથી વધુ છે.\nહાલ 10 શહેરોમાં નાઈટ કર્ફ્યૂ, પ્રતિબંધો હજુ વધશે\nરાજસ્થાન સરકારે 10 શહેરોમાં રાત્રે 10થી સવારે5વાગ્યા સુધી નાઈટ કર્ફ્યૂ લગાવી દિધો છે. આ શહેરોમાં જોધપુર, અજમેર, ભીલવાડા, આબુરોડ, ઉદયપુર, જયપુર, કોટા, ચિતૌડગઢ, સાગવાડા અને કુશલગઢ છે. 21 માર્ચ પહેલાં 8 શહેરોમાં રાત્રે 11 વાગ્યાથી નાઈટ કર્ફ્યૂ લગાવાયો હતો, જે બાદ કેસ વધતા 10 શહેરોમાં તેને લાગુ કરાયું.\nરોબર્ટ વાડ્રાને કોરોના પોઝિટિવ \nકોંગ્રેસ મહાસચિવ પ્રિયંકા ગાંધી-વાડ્રાના પતિ રોબર્ટ વાડ્રા કોરોના પોઝિટિવ થયા છે. આ કારણે પ્રિયંકા ગાંધીએ પોતાનો આસામ પ્રવાસ રદ કર્યો છે. આ બાબતે પ્રિયંકાએ જણાવ્યું હતું કે 'હાલમાં જ કોરોના પોઝિટિવના સંપર્કમાં આવ્યા બાદ મારે મારો આસામ પ્રવાસ રદ કરવો પડ્યો છે, મારો કોરોના રિપોર્ટ નેગેટિવ આવ્યો છે.\nકોંગ્રેસના મહાસચિવ પ્રિયંકા ગાંધી-વાડ્રાએ વધુમાં જણાવ્યુ છે કે 'ડોકટરોની સલાહ પર હું આગામી કેટલાક દિવસ સુધી આઇસોલેશનમાં રહીશ. આ માટે હું આપ સૌની માફી માગું છું, હું કોંગ્રેસની જીત માટે પ્રાર્થના કરું છું. ઉલ્લેખનીય છે કે પ્રિયંકા ગાંધી-વાડ્રા આજે આસામમાં ચૂંટણી પ્રચાર કરવા માટે જવાનાં હતાં.\nરશિયન કોરોના વેક્સિન સ્પુતનિક-વીને ભારતમાં ઈમર્જન્સી ઉપયોગ માટે વધુ સમય રાહ જોવી પડશે. ગુરુવારે સબ્જેક્ટ એક્સપર્ટ કમિટી (SEC)ની બેઠકમાં ડોકટર રેડ્ડી પાસે વધુ ડેટાની માગ કરવામાં આવી હતી. ડો.રેડ્ડીઝે ભારતમાં તેની બે તબક્કાની ટ્રાયલ પૂર્ણ કરી ચૂક્યું છે. કંપની હાલમાં ત્રીજા તબક્કાની ટ્રાયલ પર કામ કરી રહી છે.\n1. મહારાષ્ટ્ર: નવા કેસનો આંક 40,000ને પાર\n2. પંજાબ :6દિવસ બાદ નવા કેસ 3000ને પાર\n3. ગુજરાત : એક્ટિવ કેસનો આંક 13,000ની નજીક\n4. મધ્યપ્રદેશ: એક્ટિવ કેસ 18 હજારને પાર\n5. દિલ્હી: નવા કેસ 3,000ની નજીક છે\n6. રાજસ્થાન: એક્ટિવ કેસના આંકડો 9,000ને પાર\nગુરુવારે અહીં 1,350 લોકો કોરોના પોઝિટિવ મળી આવ્યા હતા, 446 દર્દી સાજા થયા અને4લોકો મૃત્યુ પામ્યા. રાજ્યમાં અત્યારસુધીમાં 3.34 લાખ દર્દીઓ સંક્રમણથી અસરગ્રસ્ત થયા છે, તેમાંથી 3.22 લાખ લોકો સાજા થઈ ચૂક્યા છે, જ્યારે 2,822 લોકોએ પોતાનો જીવ ગુમાવ્યો છે. હાલમાં 9,563 દર્દી સારવાર લઈ રહ્યા છે.


online-education-for-children | GujjuRocks.in\nPosted on July 23, 2020 Author DD UserComments Off on online-education-for-children\nએશ્વર્યારાયબચ્ચને હાલમાં તેનો બર્થડે રોમમાં પતિ અભિષેક બચ્ચન અને પુત્રી આરાધ્યા બચ્ચન સાથે ઉજવ્યો હતો. જેની તસ્વીર અને વિડીયો સોશિયલ મીડિયામાં વાયરલ થયા હતા. ઐશ્વર્યા રાય બચ્ચન સોશિયલ મીડિયામાં ઘણી એક્ટિવ રહે છે. ત્યારે હાલમાં જ ઐશ્વર્યાની એક તસ્વીર સોશિયલ મીડિયામાં ચર્ચાનો વિષય બની છે. આ તસ્વીરમાં ઐશ્વર્યા રાય બચ્ચન બેહદ ખુબસુરત અંદાજમાં જોવા મળી Read More…\nMarch 3, 2020 Rachita Comments Off on ક્યારેક બોલિવુડની આ એક્ટ્રેસના પ્રેમમાં હતા, કપિલ દેવ! જાણો કોણ હતી આ અભિનેત્રી અને કેમ થયું બ્રેકઅપ?\nJuly 8, 2019 Aryan Comments Off on માત્ર હિન્દૂ રાજપુત પરિવારથી ડરે છે આખું પાકિસ્તાન, આ રજવાડાની કઈંક આવી છે આન , બાન અને શાન, જુઓ ફોટા …..


શું મહામારીના આંકડાઓ છૂપાવવા ઉચ્ચકક્ષાએ થઇ રહ્યાં છે પ્રયાસો, અન્ય રાજ્યો કરતાં ગુજરાતે કોરોનાને ઝડપથી કાબુમાં લીધો! - GSTV\nગુજરાતમાં જીવલેણ કોરોના વાયરસનો કહેર વધ્યો છે. ત્યારે બીજી તરફ આ ઘાતક વાયરસ પર બીજા રાજ્યો કરતાં કોરોનાની મહામારી પર કાબુ મેળવી લીધાનો દેખાડો કરવા આંકડામાં ગોલમાલ કરવામાં આવતી હોવાનું ચિત્ર જનમાનસમાં ઊભું થયું છે. (1) નવા કેસોના આંકડા (2) એકટિવ કેસોના આંકડા (3) મૃત્યુના આંકડા અને (4) વેન્ટીલેટર ઉપરના દર્દીઓના આંકડા સેન્સર કરાતાં હોવાનું અમદાવાદની ખાનગી હોસ્પિટલોના પ્રાઇવેટ બેડના જાહેર થતાં આંકડા સાથએ તુલના કરીએ તો પણ સમજાઇ જાય છે.\nઘાતક વાયરસ પર બીજા રાજ્યો કરતાં કોરોનાની મહામારી પર કાબુ મેળવી લીધાનો દેખાડો\nઆંકડામાં ગોલમાલ કરવામાં આવતી હોવાનું ચિત્ર જનમાનસમાં ઊભું થયું\nઉપરાંત મ્યુનિ. કોર્પોરેશન એકટિવ કેસોના આંકડા 2700થી 2800ની આજુબાજુ જાહેર કરે છે. આથી વધુ દર્દીઓ તો ખાનગી હોસ્પિટલોના પ્રાઇવેટ બેડમાં સારવાર લઇ રહ્યાં હોય છે, તો શું આ આંકડાને ગણતરીમાં નથી લેવાતા ? આજે જ 2739 એકટિવ કેસો જાહેર થયા છે, તેની 7સામે ખાનગી હોસ્પિટલો અને કોવિડ સેન્ટરોના બેડમાં જ 2916 દર્દીઓ છે. એકટિવ કેસોમાં ઘેરબેઠાં સારવાર લેનારના આંકડા દર્શાવાય છે, ખરાં ?\nઆવી જ રીતે કોમોર્બિડ – ડાયાબિટીસ, અસ્થમા, હૃદયરોગ, કીડની, હાઇપરટેન્શનના દર્દી કોરોનાની સારવાર દરમ્યાન મૃત્યુ પામે તો મૃત્યુનું કારણ કોરોનાને બદલે અન્ય રોગને ગણવામાં આવે છે. ડાયાબિટીસ કે અસ્થમા સાથે વ્યક્તિ લાંબુ જીવી શકતી હોય છે, વહેલું મૃત્યુ થવું તેનું કારણ કોરોના જ હોય છે, પણ ગાંધીનગરમાં કરાતાં ડેથઓડિટ બાદ કારણ બદલાઇ જાય છે.\nગાંધીનગરના મેયર કહે છે કે રોજ સ્મશાનમાં 10થી 15 કોવિડની ગાઇડલાઇન પ્રમાણેના ડેડબોડી આવે છે, જાહેર થયા આખા અઠવાડિયામાં 1 કે 2. અમદાવાદમાં શબવાહિનીના કોલ, સ્મશાનમાં સોપો નોંધાતા મૃત્યુ અને જાહેર થતાં મૃત્યુના આંકડા વચ્ચે ત્રણ ગણો તફાવત હોય છે. પ્રારંભિક તબક્કે તમામ મૃત્યુ જાહેર કરાતાં અને કોને શું રોગ હતો તે મૃત્યુ પામનારની સામે દર્શાવાતું હતું.\nPPF ની મદદથી પણ બની શકો છો કરોડપતિ, જાણો કેટલા વર્ષો સુધી કરવું પડશે રોકાણ….\nકોરોના પોલિસી આપી પૈસા આપવાનો ઈનકાર કરી રહી છે વીમા કંપની, તો કરો આ કામ\nઝંઝટમાથી મળશે મુક્તિ! ગ્રાહકોની ફરિયાદો પર હવે બેન્ક આપશે તુરંત ધ્યાન, RBI એ જાહેર કરી સખત ગાઈડલાઈન


ટેલિવિઝન પર સેન્સરશિપઃ કોઇને ગોળ- કોઇને ખોળ\n'ધ ડર્ટી પિક્ચર' અને 'દેહલી બેલી'ને ટીવી પર રિલિઝ થવા દેવામાં ન આવતા આ વિવાદે ફરી માથુ ઉચક્યુ છેઃ જોકે કેટલાક ઉત્તેજક ટીવી શો અને પ્રોમો પ્રાઇમ-ટાઇમમાં પ્રસારીત કરવામાં આવે છે તેની સામે ઉઠાવવામાં આવી રહેલો વાંધો\nમિલન લુથ્રિયા નિર્દેશીત 'ધ ડર્ટી પિક્ચર'ને ટીવી પર દેખાડવા માટે તેમાં ૫૯ કટ મારવામાં આવ્યા હતા તેમ છતાં માહિતી અને પ્રસારણ મંત્રાલયે સાવ છેલ્લી ઘડીએ તેનું પ્રસારણ રદ્દ કરાવી નાખ્યું હતું. અહીં અનેક લોકોના મગજમાં એક જ સવાલ થાય છે કે ફિલ્મમેકરોએ તેમની ફિલ્મ ટીવી પર પ્રસારિત થાય તે માટે શા માટે અને કેટલી બાંધછોડ કરવાની?\nઆ સ્થિતિની સમીક્ષા કરતા પ્રોડયુસર-ડિરેક્ટર મહેશ ભટ્ટે કહ્યું હતું કે 'તમે કેટલાક અત્યંત સેક્સી, હિંસક કે આઘાતજનક દ્રશ્યો પર કાતર ફેરવી શકો, પરંતુ સંપૂર્ણપણે એડલ્ટ હોય એવી ફિલ્મોને તમે કઇરીતે એડિટ કરી શકો? આ અત્યારે આપણી સામે ઉભો થયેલો સૌથી મોટો સવાલ છે. '\nતેમણે કહ્યું હતું કે 'ધ ડર્ટી પિક્ચરનો જેરીતે ફિયાસ્કો થયો એ જોતા આ એક ઉત્તમ તક છે કે જ્યારે બ્રોડકાસ્ટર્સ, મંત્રાલય, સેન્સર બોર્ડ અને ફિલ્મ ઇન્ડસ્ટ્રીએ ભેગા મળીને દેશ માટે અનુકુળ હોય એવો ઉકેલ શોધી કાઢવો જોઇએ. આ બાબત ખૂબજ કઠીન અને જટીલ છે, પરંતુ ટીવી એ એક એવુ માધ્યમ છે જેની અવગણના થઈ શકે નહીં.'\nસેટેલાઇટ રાઇટ્સના વેચાણમાંથી એટલી બધી આવક થાય છે કે કોઇ પણ ફિલ્મમેકર તેની ફિલ્મમાં કાપકૂપ કરતા ખચકાટ અનુભવે નહીં. ઉલ્લેખનીય છે કે 'ધ ડર્ટી પિક્ચર' ફિલ્મ સોની એન્ટરટેઇનમેન્ટ ટેલિવિઝનને રૃ. આઠ કરોડમાં વેચવામાં આવી હતી.\nફિલ્મને આડેધડ કાપવાથી ડિરેક્ટરનો ફિલ્મ બનાવવા પાછળનો જે એન્ગલ હોય છે એ મરી જાય છે. જોકે એક જાણીતી ફિલ્મ કંપનીના સીઈઓએ કહ્યું હતું કે 'કેટલાક દ્રશ્યો કે સંવાદો કાપી નાખવામાં આવે તો તેમાં કશો જ ફરક પડતો નથી. લોકો મનોરંજન અને પ્રેરણા માટે ફિલ્મો જુએ છે.'\nઆમિર ખાન પ્રોડક્શનની 'દેહલી બેલી'ની હાલત પણ એવી જ છે. અભિનય દેવ નિર્દેશીત આ ફિલ્મમાં ૧૮ જગ્યાએ કાતર મારવામાં આવી હોવા છતાં પણ હજી આ ફિલ્મને ટીવી પર રજૂ કરવા માટેની પરવાનગી સેન્સરબોર્ડે આપી નથી.\nભારતીય ટેલિવિઝન પર પરિવારો માટે અનૂકુળ બનાવવા માટે ફિલ્મમાં કેટલી જગ્યાએ કાપકૂપ કરવી પડશે? રિયાલીટી શોમાં કેટલી જગ્યાએ બિપ્સ મૂકવાના? આ રિયાલીટી શો જોનારા મોટા ભાગના યુવાનો હોય છે. તેઓ બહુ સારી રીતે જાણતા હોય છે કે આ બિપ્સના સ્થાને શું હોઈ શકે.\n'ધ ડર્ટી પિક્ચર'માં ૫૯ કટ્સ કરવામાં આવ્યા હોવા છતાં પણ તેને ટીવી પર રિલિઝ થતી અટકાવી દેવામાં આવી. તેના લીધે પ્રશ્ન ઉભા થયા છે કે ફિલ્મોને ટીવી પર દેખાડવામાં માટે તેમાં કેટલી કાપકૂપ કરવી? અને કેટલી હદ સુધીનું કન્ટેન્ટ ટીવી પર દેખાડવું?\nભારતીય ટેલિવિઝન એક ખૂબ જ વિશાળ માધ્યમ છે. તે બધા જ વર્ગના દર્શકોને આવરી લે છે, પરંતુ લાખ રૃપિયાનો સવાલ એ છે કે કયું કન્ટેન્ટ વાંધાજનક છે અને કયું કન્ટેન્ટ બાળકોને જોવા માટે નથી એ કોણ નક્કી કરશે? ફિલ્મોને તે રિલિઝ થાય એ પહેલા સર્ટિફિકેટ આપવા માટે સેન્સર બોર્ડ છે, પરંતુ ટેલિવિઝન માટે આવા કોઇ પ્રમાણપત્રો નથી.\nરોડીઝ, ઇમોશનલ અત્યાચાર અને સ્પ્લીટ્સ વિલા જેવા ટીવી શોના કેટલાક એપિસોડ્સ એવા હતા કે જેમાં સ્પર્ધકો વચ્ચે શાબ્દીક ટપાટપી અને ગાળાગાળી પણ થતી હતી. અમૃત મંથન, તુમ દેના સાથ મેરા અને બડે અચ્છે લગતે હૈ જેવી ટીવી સિરિયલોના તાજેતરના કેટલાક એપિસોડ્સમાં ગરમા-ગરમ દ્રશ્યો પણ હતા, જે રાતોરાત લોકપ્રિય બન્યા હતા. મર્ડર-૨, ગજિની, સિંઘમ અને ફોર્સ એવી ફિલ્મો છે, જેમાં હિંસક દ્રશ્યોની ભરમાર છે. તેમ છતાં તેને ટીવી પર પ્રાઇમ-ટાઇમમાં પ્રસારીત કરવામાં આવી હતી. તેનો શું એમ અર્થ કરવાનો કે હિંસા એડલ્ટ કન્ટેન્ટ કરતા વધારે સ્વીકાર્ય છે? અથવા શું કન્ટેન્ટની ચકાસણી કરવા માટે ટીવીને પણ સેન્સરશિપ હેઠળ લાવવું?શું ભારતીય ટેલિવિઝન પર એડલ્ટ કન્ટેન્ટ પ્રસારિત કરવું જ ન જોઇએ?\nટેલિવિઝન ઇન્ડસ્ટ્રીમાં અનેક લોકો એવું માને છે કે આ મામલે ટિપ્પણી કરી શકાય એમ નથી.\nએક ક્રાઇમ શોનું એન્કરિંગ કરતા અનુપ સોની નામના એક્ટર જણાવ્યું હતું કે 'આ મામલે ગંભીર વિચારણાની આવશ્યક્તા છે. ટેલિવિઝનના માધ્યમથી બાળકો સુધી એડલ્ટ કન્ટેન્ટ ખૂબજ ઝડપથી પહોંચી શકે છે આ દલીલને ધ્યાનમાં રાખી એડલ્ટ કન્ટેન્ટ માટે અલગ સમય નક્કી કરવો જોઇએ. આરીતે આ સમસ્યાનું નિવારણ લાવી શકાય. વયસ્ક, પુખ્ત કે પરિપક્વ લોકો માટેની ફિલ્મો અથવા સિરિયલો અલગ સમયે પ્રસારિત થવી જોઇએ.'\nટીવી અભિનેત્રી એશ્વર્યા શખુજાએ કહ્યું હતું કે 'ટીવી પર સેન્સરશિપ જરૃરી છે. કેટલાક શો કે ફિલ્મોના પ્રોમો વધારે લલચામણા હોય છે. પ્રોમોમાં ભરપૂર હિંસા અથવા ઉત્તેજક દ્રશ્યો દર્શાવવામાં આવતા હોય છે. આવા પ્રોમોને રાત્રે અગિયાર વાગ્યા પછી પ્રસારિત કરવા જોઇએ, જેથી બાળકોને તે જોતા અટકાવી શકાય.'\nકેટલાક દિગ્દર્શકો અને નિર્માતાઓ માને છે કે 'ટીવી પર સેન્સરશિપની બાબતમાં સાતત્ય જળવાવું જોઇએ.'\nફિલ્મમેકર અભિનય દેવ કહે છે કે 'ફેમિલિ ઓડિયન્સ નિહાળી શકે એ માટે અમે 'દેહલી બેલી'માં ઘણાબધા દ્રશ્યો અને સંવાદો કાપી નાખ્યા હતા, તેમ છતાં તેને ટીવી પર પ્રસારિત થવા દેવામાં ન આવી. આ મામલે ભેદભાવની નીતિ અપનાવવામાં આવી રહી છે.\nદર્શકોને ગલગલીયા કરાવતા કેટલાક આઇટમ સોંગ, ટીવી શો અને ફિલ્મો પ્રાઇમ-ટાઇમમાં પ્રસારિત થઈ ચૂક્યા છે.\nએક પિતા તરીકે મારી પણ જવાબદારી બને છે કે કેટલાક ટીવી શો કે ફિલ્મોની અસર મારા બાળકો પર ન થાય. આથી આવા ટીવી શો કે ફિલ્મોને રાત્રે અગિયાર વાગ્યા પછી રજૂ કરવા જોઇએ. અભિનેતા અને નિર્માતા જે. ડી. મજેઠિયાએ એક પિતા તરીકે કહ્યું હતું કે 'માહિતી અને પ્રસારણ મંત્રાલયે જાહેર કરેલા દિશાનિર્દેશોને અનુસરવામાં આવે એ અત્યંત જરૃરી છે.\nકન્ટેન્ટ પર સતત નજર રાખવી પડશે. કેટલીક સિરિયલો અને ટીવી શો એવા છે કે જે પ્રાઇમ ટાઇમમાં રજૂ ન થવા જોઇએ. બાળકોએ શું જોવું અને શું ન જોવું એ નક્કી કરવાની ફરજ પણ માતાપિતાની છે.'


ગુજરાત સરકારે કર્યો પબ્લિક ના શ્વાસનો વેપાર,ગુજરાતને આપવામાં આવેલું ઑક્સિજનનું ટેન્કર ભોપાલ મોકલવામાં આવ્યું……. – Gujju King\nHome/news/ગુજરાત સરકારે કર્યો પબ્લિક ના શ્વાસનો વેપાર,ગુજરાતને આપવામાં આવેલું ઑક્સિજનનું ટેન્કર ભોપાલ મોકલવામાં આવ્યું…….\ngujju May 14, 2021\tnews Leaveacomment 280 Views\nગુજરાતમાં કોરોના તરાપો ફાટ્યો છે. તમે હાલના દરેક સ્થળે, સંરક્ષણવાદી ભાવનાનો જુવાળ વહી રહ્યો છે. તો ક્યાંક દવાઓની અછત છે. તેવામાં, આ અધિકારીઓ લોકોના શ્વાસના સોદા પર બેઠા હોવાનું જણાય છે. ગુજરાતમાં ઓક્સિજન મેળવવા માટે ઓક્સિજન ટેન્કર મધ્યપ્રદેશના ભોપાલમાં રવાના કરાયું છે. જ્યારે સમગ્ર મામલે સવાલ ઉઠાવતા તંત્ર મૌન સેવી રહ્યું છે.\nસિવિલના તમામ પ્રવેશદ્વાર બંધ કરી દેવાયા છે\nગુજરાતના સુરતમાં સૌથી મોટો કોરોના તરાપો ફૂટ્યો છે. આ ઉપરાંત .ક્સિજનની અછત તરફ દોરી છે. બાહ્યથી ઓક્સિજન મેળવવાનો પ્રયાસ કરવામાં આવી રહ્યો છે. સુરતમાં oxygenક્સિજનના અભાવને કારણે, સુરત મ્યુનિસિપલ કંપનીના વહીવટીતંત્રે સ્મીર હોસ્પિટલમાં પીડિતોને પ્રવેશ આપવાનું બંધ કરી દીધું છે. તેના પરિણામે તેમાં પૂરતો ઓક્સિજન નથી.\nએકમાત્ર 46 ટન ઓક્સિજન હસ્તગત કરવામાં આવી રહ્યું છે\nબાઉન્સરોને સિવિલ હોસ્પિટલનો સિદ્ધાંત દરવાજો બાહ્ય બનાવવામાં આવ્યો છે. સિવિલ હોસ્પિટલ પાસે ત્રણ દરવાજા સંપૂર્ણ છે. જે બધા બંધ કરી દેવામાં આવ્યા છે. પીડિતો આથી કંટાળી ગયા છે. સુરતમાં સિવિલમાં 60 લિટર ઓક્સિજન જોઈએ છે. જેના વિરોધમાં નાગરિકોને ફક્ત 46 ટન ઓક્સિજન મળી રહ્યું છે. તેથી દૃશ્ય ખૂબ જ ભયંકર માં ફેરવાઈ રહ્યું છે.\nલોકોની ક્વેરી તરફ સિસ્ટમનું મૌન\nઓક્સિજનના અભાવે પીડિતો પર શેરીઓમાં ભટકવાનું દબાણ કરવામાં આવ્યું છે. સિવિલનો મહત્વનો ફાટક બંધ હોવાથી અંદાજિત 200 પીડિતો ફસાયેલા છે. જ્યારે સમગ્ર મામલે સી.આર.પાટિલ અને સુરત તંત્રને વિનંતી કરવામાં આવી ત્યારે તેઓ મૌન રહ્યા.\nભાવિકોના મનમાં ઘણા સવાલો ઉભા થયા\nજો સુરતમાં ઓક્સિજનનો અભાવ છે, તો ફેડરલ સરકારે સુરતમાં સપ્લાય કરતો ઓક્સિજન ટેન્કર ભોપાલને કેમ રવાના કરાયો હતો? શું ફેડરલ સરકાર અમારી સાથે રાજકારણ કરે છે? જ્યારે ગુજરાતને ઓક્સિજન ની ખાસ ઇચ્છા હોય છે ત્યારે ઓક્સિજન ને અલગ રાજ્યમાં કેમ આપવામાં આવે છે? સુરતમાં રિફિલિંગ સુવિધાઓની વ્યવસ્થા કેમ નથી કરાઈ? શહેરની આ પરિસ્થિતિ માટે કોણ ચાર્જપાત્ર છે?\nPrevious મોટા મોટા રાજનેતાઓના મૌત ની ભવિસ્યવાણી કરનાર જ્યોતિષીએ કરી મોદી ના મૌત ની ભવિસ્યવાણી…\nNext જાણો ગુજરાતમાં આવેલા AC રૂમવાળા ભવ્ય પાંજરાપોળ વિશે,જુઓ અંદરની ખુશ કરી નાખે એવી તસવીરો…\nબ્લેક ફંગસનું કારણ ધૂળના કણ તેમજ સસ્તા સ્પ્રે સેનેટાઇઝર, રિસર્ચમાં થયો મોટો ખુલાસો


૩૬. ‘આજની ઘડી રળિયામણી’ – વેવિશાળ\nતે જ દિવસે રાત્રીએ થોરવાડ ગામની સાંકડી બજારમાં કોઈ મણિધર નાગ ચારો કરવા નીકળ્યો હોય એવો ઝળઝળાટ થયો. તેજપુર દરબારની મોટર ચંપક શેઠને અને વિજયચંદ્રને લઈને સામા મળતા બળદોને ભડકાવતી અને ગામપાદરના મોરલા ગહેકાવતી આવી પહોંચી. ટેવાઈ ગયેલા ગામલોકોએ હાટડેથી, ઓટલેથી ને ચોરા ઉપરથી સબ દેતાકને ઊભા થઈ સલામો કરી. ચંપક શેઠે માન્યું કે આ માન પોતાને મળ્યું.\nઘરનાં તમામ માણસો ઉપર છાકો બેસારી દેવાનો જ નિશ્ચય કરીને આવેલા ચંપક શેઠ કોઈની સાથે વાતચીતનો શબ્દ પણ બોલ્યા વિના મહેમાનને લઈ મેડી ઉપર ચડી ગયા. તેમણે નીચેના ઓરડામાંથી ઉપર આવતો ઠંડા પહોરનો કાંઈક કિચૂડાટ સાંભળ્યો; એ કિચૂડાટ ઘોડિયાનો હતો. જગતના કરોડો કાનોને મધુર લાગતા આ કિચૂડાટે ચંપક શેઠના કાનમાં કાંટા ભોંક્યા. એણે તપ્ત અવાજે પોતાની સામે એક બાજુ ગરીબડા બની ઊભેલા નાના ભાઈને પૂછ્યું: “ઘરમાં ઘોડિયું કોનું ચાલે છે?”\nક્ષણ એક તો જવાબ દેવાની ઝાડી ફાટી નહીં, ખોંખારો ખાવો પડ્યો. ત્યાં તો મેડીના બાજુના ઓરડામાંથી ભાભુ બોલ્યાં: “એ તો નાની દીકરી છે મારા દીપચંદ મામાની—રૂપાવટીવાળાની.”\n“એનાં વહુ ગુજરી ગયાં ને, તે છોકરાંને આંહીં લાવેલ છે,” ઘડીભર થોથરાયેલો દિયર હવે તાબડતોબ બોલી ઊઠ્યો. ભાભી ભેરે જ હતાં, પાસે જ હતાં, તેની એને ખબર નહોતી. કેમ કે એ તો અંદરના દાદરમાં થઈને ઉપર આવેલાં.\n“સવારે પાછાં મોકલી દેજે,” ચંપક શેઠે સીધી નાના ભાઈને જ આજ્ઞા આપી. ઓરડાના દ્વારમાં ગોરા બેવડિયા દેહનું તેજસરોવર લહેરાવતી ઊભેલી પત્નીની સામે પણ એણે ન જોયું.\n“સવારે વહેલો ઊઠજે ને બેઠક સાફ કરાવી નાખજે. પંદર જણ જમનાર છે. કહી દેજે જે રાંધનારાં હોય તેને, મીઠાઈ નથી કરવાની; મીઠાઈ સવારે આવી પહોંચશે. ફક્ત દાળ, ભાત શાક ને ફરસાણ કરવાનું છે.”\nનાનાભાઈને એટલી વરધી દઈને ચંપક શેઠે સોડ તાણી લીધી. તે પછી વિજયચંદ્રે પોતાનાં કોટ અને ટોપી ઘડી પાડી સંકેલીને પોતાના ઓશીકા નીચે દબાવ્યાં, અને નાના શેઠને નરમાશથી પૂછ્યું: “અહીં સંડાસ, પાણિયારું વગેરે ક્યાં છે? ચાલો, જરા જોઈ લઉં?”\nનાના શેઠ નારાજ દિલે જ્યારે વિજયચંદ્રને લઈ નીચે ઊતર્યા ત્યારે, ત્યાં ઊભેલાં ભાભુએ તરત જ નોકરને કહ્યું: “જાવ, મહેમાનને સંડાસ બતાવી આવો. અને પાણી તો ઉપર જ મૂકેલ છે.”\nથનાર સસરા સાથે થોડો વાર્તાલાપ કરવાની વિજયચંદ્રની ઇચ્છા ભાભુએ આ રીતે ફળવા ન દીધી, છતાં અથાક પ્રયત્નોમાં અચલ આસ્થા ધરાવનાર વિજયચંદ્રે નીચેની પરસાળમાં ઊભા રહીને ભાભુને સંભળાવવા કહ્યું: “મકાન તો સરસ છે. કેટલી બધી સુંદર સોઈ છે! જરા મીઠું મળશે? કોગળા કરી લઉં.”\nભાભુએ જ રસોડામાંથી લાવી મૂંગે મોંએ મીઠું આપ્યું. વિજયચંદ્રે તે રાતે કોગળા કરવામાં મોંની વિશેષ ચોકસીપૂર્વક ને લંબાણથી સંભાળ લીધી.\nતોયે ક્યાંય સુશીલાનો પડછાયો ન દીઠો. ફક્ત કિચૂડાટ જ સંભળાતા હતા. ઘોડિયું કે ઘોડિયાને ખેંચનાર હાથ ન જ દેખાયાં.\n‘ભાવિમાં એક દિવસ આવા જ કિચૂડાટ…’ વિજયચંદ્રની કલ્પના ત્યાં જ વિરમી ગઈ. ઉપર જઈને એ નીંદરમાં પડ્યો. એ નીંદરને સવાર સુધી સ્વપ્નાં ચૂંથતાં રહ્યાં.\nવહેલી પરોઢે ભાભુએ સુશીલાને જગાડી અને રસોડાનો આદર કરી દીધો. મેડી ઉપર શી વાત થઈ છે તે ભાભુએ સુશીલાને કહી નહોતી: ચુપચાપ અને ચીવટથી ભાભુ રસોઈની સજાવટ કરતાં હતાં: ‘મીઠાઈ તો ગગી, તેજપરથી આવવાની છે,’ ‘તું જો તો ખરી, ગગી, હું ભજિયાં ને ઢોકળાં કેવાં બનાવું છું!’ વગેરે ઉદ્ગારો કાઢતાં કાઢતાં ભાભુ રસોઈના સમારંભમાં જે રસ બતાવતાં હતાં, તે પરથી સુશીલા ઊંડે ઊંડે મૂંઝાવા લાગી. ‘જોઈ લેજે, વિજયચંદ્રને તારાં કરેલાં ભજિયાં વધુ ભાવતાં કે મારાં કરેલાં આજ વધુ ભાવે છે?’ એવો પણ વિનોદ ભાભુ છાંટતાં ગયાં. ભાભુએ ભત્રીજીની જે દશા રેલવેમાં કરેલી તે આ પરોઢિયે ફરી વાર કરી. ઓછામાં પૂરું, આડે દિવસે કદાપિ ન ગાનાર ભાભુ અત્યારે તો ઊઠતાં ને બેસતાં, લેતાં ને મેલતાં, ‘મારો વા’લો આવ્યાની વધામણી રે, આજની ઘડી રળિયામણી’ જેવાં ગીતોની પંક્તિઓ ગુંજતાં હતાં. સુશીલાની શંકા આ બધું સાંભળી સાંભળી એટલી તો દુષ્ટ બની કે તેણે રાતમાં ભાભુ મેડી ઉપર બાપુજી પાસે ગયાં હશે કે નહીં તેની ચોકસી માટે ભાભુને સીધા—આડકતરા કેટલાક પ્રશ્ન પૂછી જોયા, પણ ભાભુ પકડાયાં નહીં.\nનવા પાટલા, નવાં ઢીંચણિયાં, કોકરનાં થાળીવાટકા વગેરે સામગ્રી પેટીપટારામાંથી બહાર નીકળતી ગઈ તેમ તેમ સુશીલા વધુ ગૂંગળાતી ગઈ.\nમૂંઝાયેલી સુશીલા વચ્ચે વચ્ચે બાળકો પાસે જઈ આવતી હતી. ભાઈ-બહેનને સાચવતી બેઠેલી સૂરજે એક વાર એમ પણ પૂછ્યું: “કેમ મોં પડી ગયું છે, ભાભી?”\nનાનો દિયર છાનોમાનો પૂછી જતો: “ભાભી, આજ બોલટાં કેમ નઠી?”\n“બોલું છું ને, ભાઈ!” સુશીલા જવાબ દઈને હસવા મથતી.\n“હે-હેઈ! ભાભી! ટમાલી આંઠમાં પાની-પાની-પાની ડેઠાય!” (તમારી આંખમાં પાણી દેખાય.) જો પોટી!”\nપોતાનાથી રોઈ પડાશે એ બીકે સુશીલા ત્યાંથી નાઠી.\nચંપક શેઠનું એ જ વખતે નીચું ઊતરવું થયું. એ સૂરજ સામે ભ્રૂકુટિ ચડાવીને બોલ્યા: “પછવાડે જઈને બેસો.”\nપોતાનાં બેઉ ભાંડરડાંને પાછલી પરસાળમાં લઈ જઈને સૂરજ લપાઈ ગઈ ને સુશીલાની રાહ જોતી રહી. સુશીલા એ બાજુ આવી એટલે સૂરજે ધીમેથી પૂછ્યું: “અમે પાડોશીને ઘેર જઈને બેસીએ, ભાભી?”\n“ના, શા માટે?”\n“આંહીં કોઈને કાંઈ હરકત તો નહીં ને?”\n“ના રે. કેમ, કોઈએ કાંઈ કહ્યું?”\n“ના, એ તો અમસ્તું.”\n“ગમે કેમ નહીં? તમારી આગળ નહીં ગમે તો…”\n“તો બીજું શું? તમારા ભાઈ પાસે ગમશે.”\n“ભાઈ તો પછી—પે’લાં તમે.”\n“એમ? તો તો જોજો હો—કોઈ વઢે કરે ને, કાંઈ થાય ને, તો પણ ગભરાશો નહીં ને? ન ગભરાવ તો તમને સાચાં માનું.”\n“અમને વઢે તો તો નહીં ગભરાઈએ, પણ તમને વઢે તો ગભરાઈ જવાય.”\n“મને વઢે તો પણ આજે તો મન કઠણ જ કરજો. કાલે આપણે ઘેર જશું.”\n“મારા ભાઈ આવશે?”\n“આવવાના તો હતા, નહીં આવે તોય આપણે જશું.”\nએ બોલમાં થોડો રોષ ને થોડો વહેમ અવાજ કરતાં હતાં. કાલે બપોરે ગયેલો સુખલાલ હજુ કેમ રોકાઈ ગયો? બીને ત્યાંથી ફારગતી તો નહીં મોકલાવી દીધી હોય? આવ્યા’તા મોટે ઘોડે ચડીને ને બુકાની બાંધીને! પણ મારા સસરાજીએ એને મોળા પાડી દીધા હશે તો? તો એનો શો વાંક? વાંક—સો વાર એનો જ વાંક! ભાભુની કસોટીથી ડરી ગયા હશે?\nએણે સૂરજને પૂછ્યું: “તમારા ભાઈ કોઈથી બીવે કે નહીં?”\n“ઢેઢગરોળીથી બહુ બીવે—બીજા કોઈથી નહીં.”\nસુશીલાનો શોકરસ હાસ્યરસમાં ફેરવાઈ ગયો. કોઈક દિવસ ખીજવવા હશે તો ઢેઢગરોળી મદદગાર થઈ પડશે, એવા ટીખળી વિચારે એ અંદર ચાલી ગઈ.\nતે વખતે મોટરગાડીએ ફરી પાછા ગામપાદરના મોરલા ચમકાવ્યા, ભેંસો ભડકાવી, લોકોને સડપ દેતા ઊભા કરી સલામો ભરાવી ને ફકફકતા પેટ્રોલને ધુમાડે નાનકડું ગામ ગંધવી નાખ્યું.\nસાતેક શેઠિયા મહેમાનો ખડકીમાં આવ્યાં. એમાંના એકનો સાદ સારી પેઠે નરવો હતો. એણે ચંપક શેઠનું મકાન ગજવી મૂક્યું.\nતેજપુર શાખાના મહેતાજી મીઠાઈના કરંડિયા ઉતરાવી અંદર આવ્યા. રસોડે પહોંચીને ભાભુની પાસે વધામણી ખાધી: “ખરું ડા’પણનું કામ કર્યું છે, હો ઘેલીબેન! બદલ્યા વગર છૂટકો જ નો’તો. રસ્તે દીપાશેઠનેય શેઠિયા મળતા આવ્યા. એણેય, બસ, એ જ કહ્યું કે, દીકરીનું મન હોય તેમ જ કરી આપે નાત; મારે કન્યાની મરજી વિરુદ્ધ કશોય દાવો કરવો નથી. સારું! સારું! ઘા ભેળો ઘસરકો ને વેશવાળ ભેળા વિવા: પતાવી જ નાખો, બેનને કહું કે.”\n“ભેળાભેળું જ ઉકેલી દેવું છે ને, ભાઈ! આજ જ પતાવી લેવું છે. બધી જ સરખાઈ થઈ ગઈ છે આજ તો!”\nએમ બોલતે બોલતે ભાભુ સુશીલાને વધુ ને વધુ ફફડાવતાં ગયાં. મીઠાઈના કરંડિયા ખોલીને એણે અક્કેક બટકું ચાખવા માંડ્યું. એના બચકારા સુશીલાને બરછીના ઘા સમા લાગ્યા. એ રસોઈની ધમાલ કરતી કરતી છણકાતી હોવાનો ભાભુને ભાસ આવ્યો. દાળમાં કડછી હલાવતી હલાવતી સુશીલા ખીજે બળતી કડછી પછાડતી હતી. ભજિયાંના લોટનો ડબો લેતાં એણે લોટ ઢોળ્યો પણ ખરો.\n“આ લે તો, ગગી! આંહીં આવ તો!” ભાભુએ મીઠાઈ ખાતાં ખાતાં સુશીલાને બોલાવી.\n“આંહીં ચૂલો બળે છે. શું કામ છે?”\n“આ ચાખ તો ખરી! આનો સ્વાદ તો જો, ગગી!” ભાભુના એ શબ્દો ભરપૂર ગલોફામાંથી માંડ માંડ નીકળીને સુશીલાના કાને કાનખજૂરા જેવા અફળાતા હતા.\nએવું કહેતી સુશીલાનું ધ્યાન ચૂલા બાજુ હતું. તે વખતે પાછળથી જઈને એના મોંમાં એક મોટું બટકું હડસેલી દીધું ને ‘નહીં—પણ નહીં’ એવું કહેતી સુશીલાને કહ્યું: “ન ખાઈ જા તો તને વિજયચંદ્રના સોગંદ!”\n“આ લ્યો ત્યારે,” એમ કહેતાંની સાથે જ સુશીલાએ બટકું મોંમાંથી ચૂલાની આગોણની રાખમાં થૂંકી નાખ્યું, ને એણે ભાભુની સામે તે વખતે જે ડોળા તાણ્યા તેથી તો ‘માડી રે…મારી નાખ્યા રે… ભવાની મા, કાળકા રે લોલ!’ એવું ગાતાં ગાતાં ભાભુ તાળોટા પાડીને ગીત સાથે તાલ દેતાં રસોડા બહાર ચાલ્યાં આવ્યાં, ને ફરી વાર મીઠાઈ બટકાવતાં બરાબર સુશીલાની સામે બેઠાં. જાણીબૂજીને ઠાંસોઠાંસ ભરેલાં એનાં ગલોફામાં એક ગામઠી ગીતના બોલ ગૂંગળાતા હતા કે—\nઓલ્યા પાંદડાને ઉડાડી મેલો,\nકે પાંદડું પરદેશી.\nએનો પરણ્યો આણે આવ્યો,\nએણે સોટા સાત સબોડ્યા,\nઈ તો ઝટપટ ગાડે બેઠી,\nકે પાંદડુ પરદેશી.\n“જુવાન માણસના પેટની ખબર પણ શી પડે!” ભાભુએ સુશીલાની પ્રકોપપૂર્ણ ચુપકીદીને ભેદવા માટે બોલવા માંડ્યું: “રાતની રાતમાં તો વિચાર ફરીયે ગયા!”\n“કોના ફરી ગયા?” કરતી સુશીલા ઊઠીને ઓરડામાં આવી: “તમારા કે મારા? મને એક ઔંસ આયોડિન લાવી દ્યો ને, એટલે પીને સૂઈ જાઉં!”\n“આંહીં કાંઈ આયોડિન ન મળે, બાઈ મોટી!” ભાભુએ ટાઢે કોઠે કહ્યે રાખ્યું: “આંહીં ગામડામાં તો અરધો તોલો કે પાવલીભાર અફીણથી જ રસ્તો નીકળે.”\n“તો એ લાવી દ્યો.”\n“મંગાવ્યું છે,” જરાક થંભીને ધીમે સ્વરે—“રૂપાવટીથી”—પાછું થોડી વારે—“નાલાયક! આવે જ શેનો? રફુચક જ થઈ ગિયો! છાતી કોની લાવે—મારા બાપની?”\n“કાં ભાભી, કેટલી વાર છે જમવાને?” એમ પૂછતા નાના શેઠ અંદર પ્રવેશ્યા.\n“બસ, ભાઈ, ભજિયાં તળવા બેસું એટલી જ વાર. લ્યો લ્યો, મીઠાઈ તો ચાખો!”\n“મીઠાઈ! —ભાભી, ક્યા સ્વાદે? અત્યારે મીઠાઈ ઝેર જેવી લાગે છે. મેડી ઉપર મારા મોટા ભાઈએ તો મહાજનના શેઠિયાઓ પાસે અણછાજતી પારાયણ માંડી છે. મને તો ભાભી, ગાજરમૂળા જેવો કરી આખી વાતમાંથી કાઢી નાખ્યો છે. હું તો હવે સહી શકીશ નહીં, ભાભી! હું પાદર આંટો દઈ આવ્યો. બેય જણા આવી ગયા છે ગાડું લઈને.”\n“અરેરે, બચાડા જીવ!” ભાભુના મોંમાં મીઠાઈનું બીજું બટકું ઓરાયું, “અબઘડી જ હું તો એને ફિટકાર દેતી’તી. એ તો આવી ગયા, પણ આ તમારી લાડકી તો જુઓ!”\n“રાતોરાત કોણ જાણે કેમ મત ફેરવી બેઠી છે!”\n“મેં ક્યારે કહ્યું? મને શા સારુ સંતાપો છો? મારા ટુકડા કરી નાખશો તોયે હું મત બદલવાની નથી. કહો તો હું ચાલી નીકળું.” સુશીલા બોલી.\n“મત ન બદલ્યો હોય તો લે, આ બટકું ખાઈ જા.”\n“ચૂલામાં જાય બટકું! ભાભુ, ચક્રમ કેમ બન્યાં છો?”\n“ચક્રમ કે ફક્રમ. મત ન બદલ્યો હોય તો ખાવું જ પડશે આ. ને જો મોંમાંથી કાઢયું છે ને તો જાણીશ કે મત કાચો છે.”\nએમ બોલીને ઊભાં થઈ ભાભુએ સુશીલાના મોંમાં બટકું હડસેલી ફૂલેલ ગલોફા પર એક ચૂમી લીધી; માથે હાથ ફેરવીને કહ્યું:\n“મારી લાડકી! ભાભુને હજુય ન ઓળખ્યાં? હા-હા-હા-હા સાચું છે, આજ હું ચક્રમ બની છું.”\nઆજની ઘડી રળિયામણી,\nમારો વા’લો આવ્યાની વધામણી રે\nPrevious: ૩૫. ભાભુનું લગ્નશાસ્ત્ર\nNext: ૩૭. ‘મારી લાડકી’


પેટ્રોલ-ડીઝલના ઘટ્યા ભાવ, આજે9માસમાં સૌથી નીચી સપાટીએ પહોંચ્યા - GSTV\nવર્ષ ૨૦૧૮ના છેલ્લા દિવસે પણ પેટ્રોલ અને ડીઝલના ભાવ નીચી સપાટીએ જોવા મળ્યા હતા. સોમવારના રોજ એક બાજુએ ડીઝલના ભાવ ૯ મહિનાની નીચી સપાટીએ પહોંચ્યા હતા, જ્યારે સૌથી સસ્તું પેટ્રોલ કોલકાતામાં મળી રહ્યું છે. તેમજ દિલ્હીમાં પણ પેટ્રોલના ભાવ એક વર્ષની નીચી સપાટીએ પહોંચી ગયા છે.\nદિલ્હીમાં પેટ્રોલના ભાવમાં ૨૦ પૈસાનો ઘટાડો કર્યો\nઓઇલ માર્કેટિંગ કંપનીઓએ દિલ્હીમાં પેટ્રોલના ભાવમાં ૨૦ પૈસાનો ઘટાડો કર્યો છે. આ સાથે દિલ્હીમાં આજે પેટ્રોલના ભાવ રૂ. ૬૮.૮૪ પ્રતિ લીટર થઈ ગયો છે. જ્યારે ડીઝલમાં ૨૩ પૈસાનો ઘટાડો કરવામાં આવ્યો છે. કોલકાતામાં, પેટ્રોલના ભાવ ૩૧ પૈસા અને ડીઝલના ભાવમાં ૩૫ પૈસાનો ઘટાડો કરવામાં આવ્યો છે. અહીં પેટ્રોલનો ભાવ ઘટીને લીટરદીઠ રૂ.૭૦.૯૬ની સપાટીએ બોલાઈ રહ્યો છે, જ્યારે ડીઝલ લીટરદીઠ રૂ.૬૪.૬૧ ની સપાટીએ છે. દેશનું નાણાકીય શહેર મુંબઇમાં પેટ્રોલ ૨૦ પૈસા ઘટીને પ્રતિ લિટર રૂ.૭૪.૪૭ અને ડીઝલ ૨૫ પૈસા ઘટી પ્રતિ લીટર રૂ.૬૫.૭૬ થયું છે. જો ચેન્નઈની વાત કરીએ તો, ત્યાં પેટ્રોલ ૨૧ પૈસા ઘટીને લીટરદીઠ રૂ.૭૧.૪૧ અને ડીઝલ ૨૪ પૈસા ઘટી રૂ.૬૬.૩૫ નોંધવામાં આવ્યો છે.\nમાર્ચ પછી ડીઝલ પણ સૌથી નીચા સ્તરે\nરવિવારના રોજ દિલ્હીમાં પેટ્રોલનો ભાવ લિટરદીઠ રૂ.૬૯.૨૬થી ઘટીને રૂ.૬૯.૦૪ થયો હતો, જ્યારે ડીઝલ ૬૩.૩૨ રૂપિયાથી ઘટી ૬૩.૦૯ રૂપિયા પ્રતિ લિટર થયો હતો. માત્ર એક દિવસને બાદ કરતાં પેટ્રોલની કિંમત ૧૮ ઓક્ટોબરથી સતત ઘટી રહી છે અને હવે તે ૨૦૧૮ની સૌથી નીચી સપાટીએ આવી ગયો છે. માર્ચ પછી ડીઝલ પણ સૌથી નીચા સ્તરે છે. પેટ્રોલ ૧૮ ઓકટોબરથી લઈને અત્યાર સુધીમાં રૂ.૧૩.૭૯ જેટલું સસ્તું થયું છે, જ્યારે આ સમયગાળા દરમિયાન ડીઝલમાં રૂ.૧૨.૦૬ જેટલો ઘટાડો દર્શાવ્યો છે. ૪ ઓક્ટોબરના રોજ, પેટ્રોલ દિલ્હીમાં ૮૪ રૂપિયા પ્રતિ લિટર અને મુંબઈમાં પ્રતિ લીટર રૂ. ૯૧.૩૪ ના સર્વાત્રિક ઊંચી સપાટીએ પહોંચી ગયો છે. આ સમયગાળા દરમિયાન, દિલ્હીમાં ડીઝલનો ભાવ પ્રતિ લિટર રૂ.૭૫.૪૫ હતો અને મુંબઇમાં રૂ. ૮૦.૧૦ ની સૌથી ઊંચી સપાટીએ હતો.\nઘરે એકથી વધારે વાહન છે તો તમારા માટે આવ્યા રાહતના સમાચાર, બદલાઈ ગયા આ નિયમો